**P r e d k l a d a c i a  s p r á v a**

Správa o  príprave legislatívnych opatrení zameraných na zmierňovanie klimatickej zmeny a jej dopadov v podmienkach Slovenskej republiky (ďalej len „Správa“) bola vypracovaná na základe uznesenia Výboru Národnej rady Slovenskej republiky pre pôdohospodárstvo a životné prostredie v uznesení č. 69 z 1.12.2020 po prerokovaní petície „Za klímu, za budúcnosť“, s ktorou sa prostredníctvom pána Michala Saba, bytom Tupolevova 17, Bratislava, obrátili na poslancov Národnej rady Slovenskej republiky členovia petičného výboru a iniciatívy „Klíma ťa potrebuje“, ako aj ďalší občania SR.

Cieľom Správy je poskytnúť odbornej a laickej verejnosti základné kľúčové informácie týkajúce sa zmeny klímy a jej nepriaznivých dopadov na Slovenskú republiku ako aj informácie o pripravovaných základných legislatívnych a relevantných ďalších opatreniach.

Správa uvádza základnú charakteristiku problému zmeny klímy, základný medzinárodnoprávny, strategický a legislatívny rámec a z neho vyplývajúce medzinárodnoprávne záväzky Slovenskej republiky. Charakterizuje kľúčové legislatívne a nelegislatívne opatrenia v systéme OSN a predovšetkým v rámci Európskej únie (ďalej len „EÚ“) a to s prihliadnutím na súčasnú pandemickú situáciu COVID-19 a súvisiace kroky EÚ a jej členských štátov. V nadväznosti na uvedené Správa taktiež uvádza pripravované legislatívne a nelegislatívne opatrenia na národnej úrovni týkajúce sa zmeny klímy a jej dopadov na Slovenskú republiku. V uvedenom kontexte sú do Správy zahrnuté aj informácie týkajúce sa Viacročného finančného rámca EÚ a Partnerskej dohody SR ako aj Plánu obnovy a odolnosti SR.

Predkladaná správa má informatívny, analytický a hodnotiaci charakter a  nemávplyv na rozpočet verejnej správy, podnikateľské prostredie, sociálnu oblasť, životné prostredie a informatizáciu spoločnosti.